CELEX: 22014D0717(01)
Language: fi
Date: 2014-06-20 00:00:00
Title: EU–Libanon-assosiaationeuvoston suositus, annettu 20 päivänä kesäkuuta 2014 , – EU:n ja Libanonin toisen Euroopan naapuruuspolitiikan toimintasuunnitelman täytäntöönpanosta

17.7.2014   
            
            
               FI
            
            
               Euroopan unionin virallinen lehti
            
            
               C 227/1
            
         EU–LIBANON-ASSOSIAATIONEUVOSTON SUOSITUS,
   annettu 20 päivänä kesäkuuta 2014,
   EU:n ja Libanonin toisen Euroopan naapuruuspolitiikan toimintasuunnitelman täytäntöönpanosta
   2014/C 227/01
   EU–LIBANON-ASSOSIAATIONEUVOSTO, joka
   ottaa huomioon Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyn Euro–Välimeri-sopimuksen, jäljempänä ”sopimus”, ja erityisesti sen 76 artiklan 2 kohdan,
   sekä katsoo seuraavaa:
   
               (1)
            
            
               Sopimuksen 86 artiklan mukaan osapuolet toteuttavat kaikki yleiset ja erityiset toimenpiteet, jotka ovat tarpeen sopimuksesta johtuvien velvoitteiden täyttämiseksi, ja huolehtivat siitä, että sopimuksessa asetetut tavoitteet saavutetaan.
            
         
               (2)
            
            
               Osapuolet ovat sopineet toisen Euroopan naapuruuspolitiikkaa koskevan, EU:n ja Libanonin välisen toimintasuunnitelman, jäljempänä ”EU–Libanon-toimintasuunnitelma”, tekstistä.
            
         
               (3)
            
            
               EU–Libanon-toimintasuunnitelmalla tuetaan sopimuksen täytäntöönpanoa siten, että osapuolet määrittävät ja sopivat siinä sopimuksen täytäntöönpanoa ohjaavat konkreettiset toimenpiteet.
            
         
               (4)
            
            
               EU–Libanon-toimintasuunnitelman on tarkoitus toisaalta määrittää ne käytännön vaiheet, joiden kautta osapuolet voivat edetä kohti sopimuksesta johtuvien velvoitteidensa täyttämistä, ja toisaalta luoda laajempi kehys EU:n ja Libanonin suhteiden lujittamiselle niin, että ne koskisivat huomattavaa taloudellista yhdentymistä ja syvempää poliittista yhteistyötä sopimuksen yleisten tavoitteiden mukaisesti,
            
         ON ANTANUT TÄMÄN SUOSITUKSEN:
   Ainoa artikla
   Assosiaationeuvosto suosittaa, että osapuolet panevat täytäntöön EU–Libanon-toimintasuunnitelman (1) siltä osin kuin sen täytäntöönpano tähtää Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyn Euro–Välimeri-sopimuksen tavoitteiden saavuttamiseen.
   
      Tehty Brysselissä 20 päivänä kesäkuuta 2014.
      
         
            Assosiaationeuvoston puolesta
         
         
            Puheenjohtaja
         
         C. ASHTON
      
   
   
      (1)  Katso asiakirja 17588/13 osoitteessa http://register.consilium.europa.eu